Temeljem članka 40. i 41. Zakona o ustanovama („Narodne novine“ broj: 76/93., 29/97., 47/99., 35/08. i 127/19.) članka 26. i članka 37. stavak 2. Zakona o predškolskom odgoju i obrazovanju (Narodne novine broj:10/97, 107/07, 94/13 i 98/19) i članka 40. Statuta Dječjeg vrtića Zvončica Punitovci, Upravno vijeće Dječjeg vrtića Zvončica Punitovci raspisuje

**N A T J E Č A J**

**za izbor i imenovanje ravnatelja/ice – pedagoga/inje**

**Dječjeg vrtića Zvončica Punitovci**

- jedan izvršitelj - radno vrijeme 4 sata ravnatelj/ica.

 Ravnatelj/ica se imenuje na razdoblje od 4 (četiri) godine.

 - radno vrijeme 4 sata- stručni suradnik/ica- pedagog/inja na neodređeno

 vrijeme

Za ravnatelja Dječjeg vrtića može biti imenovana osoba koja ispunjava sljedeće uvjete:

- da je državljanin Republike Hrvatske

- da ima uvjete za odgojitelja ili stručnog suradnika

- da ima najmanje 5 godina radnog staža u djelatnosti predškolskog odgoja

- da ispunjava ostale uvjete propisane Zakonom o predškolskom odgoju i obrazovanju.

Za stručnog suradnik/icu - PEDAGOGA/INJU na neodređeno vrijeme moraju biti ispunjeni sljedeći uvjeti:

- prema članku 24. i 25. Zakona o predškolskom odgoju i obrazovanju (Narodne novine br. 10/97, 107/07, 94/13 i 98/19), članku 2., točki 1. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine br. 133/97),

Kandidati moraju ispunjavati sljedeće uvjete za prijam u radni odnos:

- VSS, završen diplomski sveučilišni studij ili diplomski specijalistički studij – magistar struke, prof. pedagogije ili dipl. pedagog,

- položen stručni ispit

Pored navedenih uvjeta, kandidati moraju ispunjavati i opće uvjete za prijam u radni odnos:

- utvrđena zdravstvena sposobnost za obavljanje posla,

- da osoba nije pravomoćno osuđena ili da se protiv nje ne vodi postupak sukladno članku 25. Zakona o predškolskom odgoju i obrazovanju.

Za radno mjesto pedagog/inja utvrđuje se probni rad u trajanju od 90 dana.

Na natječaj se mogu javiti osobe oba spola, a izrazi koji se koriste u ovom natječaju, a imaju rodno značenje, koriste se neutralno i odnose se jednako na muški i ženski rod.

U prijavi potrebno je navesti osobne podatke podnositelja prijave (ime i prezime, datum i mjesto rođenja, adresu stanovanja, broj telefona te po mogućnosti adresu elektroničke pošte)

Uz prijavu na natječaj kandidati su dužni priložiti:

1. Životopis (vlastoručno potpisan)
2. Dokaz o stečenoj stručnoj spremi
3. Dokaz o državljanstvu
4. Dokaz o položenom stručnom ispitu ili dokaz iz kojeg je vidljivo da nema obavezu polaganja stručnog ispita, sukladno Pravilniku o načinu i uvjetima polaganja stručnog ispita odgojitelja i stručnih suradnika u dječjem vrtiću (N.N.133/97. i 4/98.)
5. Uvjerenje o nekažnjavanju, da se protiv osobe ne vodi kazneni postupak, ne starije od dana objave natječaja
6. Uvjerenje o nekažnjavanju u prekršajnom postupku, ne starije od dana objave natječaja
7. Uvjerenje/Potvrdu Centra za socijalnu skrb o ne izricanju mjere za zaštitu dobrobiti djeteta, ne starije od dana objave natječaja
8. Elektronički zapis/Potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od dana objave natječaja

Isprave se prilažu u neovjerenoj preslici, a kandidat koji bude izabran, u obvezi je prije sklapanja Ugovora o radu dostaviti dokaze o ispunjavanju uvjeta u izvorniku ili ovjerenoj preslici.

Podnošenjem prijave na natječaj, kandidati natječaja su izričito suglasni da Dječji vrtić Zvončica Punitovci kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.).

Ako kandidat koji ostvaruje pravo prednosti pri zapošljavanju prema posebnom Zakonu: Zakonu o hrvatskim braniteljima iz Domovinskog rata i članovima njihovih obitelji („Narodne novine“ br.121/17.,98/19. i 84/21.), Zakonu o zaštiti vojnih i civilnih invalida rata („Narodne novine“ br. 33/92., 57/92., 77/92., 27/93., 58/93., 2/94., 76/94., 108/95.,108/96.,82/01.,94/01.,103/03.,148/13. i 98/19.), Zakonu o civilnim stradalnicima iz Domovinskog rata („Narodne novine br. 84/21.) i Zakonu o profesionalnoj rehabilitaciji i zapošljavanju osoba s invaliditetom („Narodne novine“ br.157/13.,152/14., 39/18. i 32/20.), dužan je u prijavi na natječaj pozvati se na to pravo i uz prijavu priložiti sve dokaze o pravu na koje se poziva te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem:

Zakona o hrvatskim braniteljima iz Domovinskog rata i članovima njihovih obitelji („Narodne novine“, 121/17., 98/19. i 84/21.), uz prijavu na javni natječaj dužan je priložiti, pored dokaza o ispunjavanju traženih uvjeta i sve potrebne dokaze dostupne na poveznici:

<https://branitelji.gov.hr/zaposljavanje-843/843>

Zakon o civilnim stradalnicima iz Domovinskog rata („Narodne novine br. 84/21.), uz prijavu na javni natječaj dužan je priložiti, pored dokaza o ispunjavanju traženih uvjeta i sve potrebne dokaze dostupne na poveznici:

<https://branitelji.gov.hr/zaposljavanje-843/843>

Zakonu o profesionalnoj rehabilitaciji i zapošljavanju osoba s invaliditetom („Narodne novine“ br.157/13.,152/14., 39/18. i 32/20.), uz prijavu na javni natječaj dužan je priložiti, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca.

Urednom prijavom smatra se ona koja sadrži sve podatke i priloge navedene u natječaju. Nepotpune i nepravodobno dostavljene prijave neće se razmatrati.

Rok prijave je 8 dana od dana objavljivanja natječaja.

Prijave s dokazima o ispunjavanju uvjeta natječaja dostaviti u zakonskom roku, u zatvorenim omotnicama (obavezno na poleđini omotnice navesti puno ime, prezime i adresu), na adresu

**Dječji vrtić Zvončica Punitovci,**

**Stjepana Radića 58B,**

**31424 Punitovci,**

**s naznakom “Natječaj za ravnatelja/icu – pedagoga/inju “ – ne otvaraj.**

O rezultatima izbora kandidati će biti obaviješteni u roku od 45 dana od dana isteka roka za podnošenje prijava.

Natječaj je objavljen na mrežnim stranicama, oglasnoj ploči Općine Punitovci i Hrvatskog zavoda za zapošljavanje dana 23.12.2021. godine i traje do 31.12.2021. godine.

Predsjednik Upravnog vijeća

Dječjeg vrtića Zvončica Punitovci

Igor Kovačević, v.r.